cyanic-selkie/wikianc huggingface dataset:
তামিলনাড়ুর জেলাসমূহের তালিকা
১৯৫৬
১৯৫৬ খ্রিস্টাব্দে রাজ্য পুনর্গঠন আইন অনুসারে রাজ্যে সীমানা ভাষাভিত্তিতে নির্ধারিত হওয়ার সিদ্ধান্ত গ্রহণ করা হয়৷ তামিল ভাষাভাষী সংখ্যাগরিষ্ট কন্যাকুমারী অঞ্চল মাদ্রাজ জেলার সাথে যুক্ত করা হয়, যা পূর্বে পুরোপুরিভাবে ত্রিবাঙ্কুর ও কোচিন দেশীয় রাজ্যের অন্তর্ভুক্ত ছিলো৷ ১৯৫৬ খ্রিস্টাব্দের ১লা নভেম্বর দক্ষিণ ভারতের ১৩ টি জেলা নিয়ে মাদ্রাজ রাজ্য গঠন হয়৷ তৎকালীন মাদ্রাজ রাজ্যের জেলাগুলি হলো যথাক্রমে: চিঙলেপট, কোয়েম্বাটুর, নীলগিরি, উত্তর আর্কট, চেন্নাই, কন্যাকুমারী, মাদুরা, রামনাড়, সালেম, দক্ষিণ আর্কট, তাঞ্জোর, তিন্নেবেলী এবং ত্রিচিনোপলী৷
শৈলী সিং
শৈলী সিং (জন্ম: ৭ই জানুয়ারি ২০০৪) একজন ভারতীয় অ্যাথলেট যিনি দীর্ঘ লাফ বিভাগে প্রতিযোগিতা করেন। তিনি বিভিন্ন জুনিয়র বয়সের বিভাগে ভারতীয় জাতীয় দীর্ঘ লাফ চ্যাম্পিয়ন এবং অনূর্ধ্ব -১৮ বিভাগে বিশ্বের শীর্ষ কুড়িজনের মধ্যে অন্যতম। অনূর্ধ্ব -১৮ বিভাগে দীর্ঘ জাম্পের জাতীয় রেকর্ডটি তার অধীনে। তিনি অভিজ্ঞ ভারতীয় মল্ল্বীর আঞ্জু ববি জর্জ এবং তার স্বামী রবার্ট ববি জর্জের অধীনে প্রশিক্ষণ গ্রহণ করেন।
ব্যক্তিগত জীবন
শৈলীর জন্ম ২০০৪ সালের ৭ই জানুয়ারী, ভারতের উত্তর প্রদেশ রাজ্যের ঝাঁসিতে। তার পিতা নেই, শৈলী সহ তিন ভাইবোনকে মা একাই বড় করেছেন। তার মা বিনীতা সিং পেশায় একজন দর্জি।
শৈলী ১৪ বছর বয়সে প্রশিক্ষণের জন্য বেঙ্গালুরুতে আঞ্জু ববি জর্জ স্পোর্টস ফাউন্ডেশনে চলে আসেন। এবং জর্জ দম্পতির তত্ত্বাবধানে প্রশিক্ষণ শুরু করেন।
পেশাগত অর্জন
শৈলী ২০১৮ সালে রাঁচির জুনিয়র জাতীয় অ্যাথলেটিক্স চ্যাম্পিয়নশিপে অনূর্ধ্ব -১৬ বিভাগে দীর্ঘ জাম্পে স্বর্ণপদক জিতেছিলেন, যেখানে তিনি ৫.৯৪ মিটার লাফ রেকর্ড করে জুনিয়র দীর্ঘ জাম্পের জাতীয় রেকর্ডও ভেঙেছিলেন। ২০১৯ সালে, তিনি অনূর্ধ্ব -১৮ বিভাগে সালে নিজের রেকর্ডটি আরও উন্নত করেন যখন তিনি অন্ধ্র প্রদেশের গুন্টুরে জুনিয়র জাতীয় অ্যাথলেটিক্স প্রতিযোগিতায় ১.১৫ মিটার লাফিয়ে স্বর্ণপদক জিতেছিলেন। তার এই পারফর্ম্যান্স ২০২০ সালে আইএএএফ অনূর্ধ্ব -২০ চ্যাম্পিয়নশিপে অংশ নেওয়ার জন্যে যথেষ্ট ছিল ।
আন্তর্জাতিক মানব সংহতি দিবস
আন্তর্জাতিক মানব সংহতি দিবস ২০ ডিসেম্বর পালন করা হয়, এটি জাতিসংঘ এবং এর সদস্য রাষ্ট্রগুলির একটি আন্তর্জাতিক বার্ষিক ঐক্য দিবস। এর প্রধান লক্ষ্য হল সদস্য রাষ্ট্রগুলিকে দারিদ্র্য হ্রাস করার বৈশ্বিক উদ্দেশ্য এবং উদ্যোগ সম্পর্কে সচেতন করা এবং বিশ্বজুড়ে স্বাধীন দেশগুলির দারিদ্র্য হ্রাস কৌশলগুলি প্রণয়ন এবং ভাগ করে নেওয়ার মাধ্যমে সংহতির সর্বজনীন মূল্যকে স্বীকৃতি দেওয়া। দিনটি বিশ্ব সংহতি তহবিল এবং জাতিসংঘের উন্নয়ন কর্মসূচি দ্বারা প্রচারিত হয়, যা বিশ্বব্যাপী দারিদ্র্য দূরীকরণের জন্য নির্ধারিত লক্ষ্য অর্জনের উপর দৃষ্টি নিবদ্ধ করে। একজন ব্যক্তি শিক্ষায় অবদান রেখে বা দরিদ্র বা শারীরিক বা মানসিকভাবে অক্ষমদের সাহায্য করে দিনটিতে অংশ নিতে বা উদযাপন করতে পারেন। পরিবর্তে সরকারগুলিকে টেকসই উন্নয়ন লক্ষ্যমাত্রাগুলির মাধ্যমে দারিদ্র্য এবং অন্যান্য সামাজিক বাধাগুলির প্রতিক্রিয়া জানাতে উত্সাহিত করা হয়৷
শান্তির জন্য বার্ষিক বিশ্ব রাগমোচন
বিশ্ব রাগমোচন ছিল একটি অ্যাকশন যা মূলত ২২ ডিসেম্বর ২০০৬ সালে লেখক এবং কর্মী দম্পতি ডোনা শিহান এবং পল রেফেলের দ্বারা শীতকালীন অয়নকালের সমাপ্তির সাথে মিল রেখে নির্ধারিত হয়েছিল। ধারণাটি ছিল সারা বিশ্বের অংশগ্রহণকারীরা শান্তির কথা চিন্তা করে এই একদিন একটি রাগমোচন অনুভব করবে। নোসফিয়ারের মত ধারণা এবং প্রিন্সটনের গ্লোবাল কনসায়নেস প্রজেক্টের কাজের উপর ভিত্তি করে, এটি মনে করা হয়েছিল যে এই ধরনের ঘটনা "মানুষের সুস্থতার উপর ব্যাপক ইতিবাচক প্রভাব ফেলবে।"
খাজিরের যুদ্ধ
খাজিরের যুদ্ধ (يوم الخازر) ৬৮৬ খ্রিষ্টাব্দে বর্তমান আধুনিক ইরাকের মসুল শহরের পূর্বাঞ্চল সংলগ্ন এলাকায় খাজির নদীর নিকট সংঘটিত হয়েছিল। যুদ্ধটি দ্বিতীয় মুসলিম গৃহযুদ্ধের সময় ইরাক নিয়ন্ত্রণে বিলাদ আল-শামকেন্দ্রীক উমাইয়া খিলাফত, কুফাকেন্দ্রীক মুখতার আল সাকাফির আলীয়পন্থী সেনাদল এবং আবদুল্লাহ ইবনুল জুবায়েরের মক্কাকেন্দ্রীক খিলাফতের মধ্যকার বৃহত্তর লড়াইয়ের অংশ ছিল। এই যুদ্ধে উমাইয়াদের পরাজয় ঘটে এবং মসূলে মুখতারের শাসন সম্প্রসারিত হয়।
জিভিধা শর্মা
জিভিধা শর্মা (জিভিধা শর্মা এবং জিভিধা আস্থা নামেও পরিচিত) একজন ভারতীয় চলচ্চিত্র ও টেলিভিশন অভিনেত্রী যিনি হিন্দি এবং পাঞ্জাবী ফিল্ম ইন্ডাষ্ট্রিতে তার কাজের জন্য পরিচিত।
তথ্যসূত্র
Jividha Sharma
খাজিরের যুদ্ধ
প্রেক্ষাপট
আইনুল-ওয়ারদায় উমাইয়াদের বিজয়ের আঠারো মাস পর জাজিরায় (উচ্চ মেসোপোটেমিয়া) জুবায়েরীয়পন্থী জুফার ইবনুল হারিস আল কালবির নেতৃত্বে কায়সি গোত্রগুলোর সাথে লড়াইয়ে উবাইদুল্লাহর সেনাবাহিনীর গতিরোধ হয়। ইরাক বিজয়ের চূড়ান্ত লক্ষ্য নিয়ে ৬৮৬ খ্রিস্টাব্দের গ্রীষ্মে উবাইদুল্লাহর বাহিনী দীর্ঘদিন ধরে কুফার এক অভিজাত সামরিক নেতার নিয়ন্ত্রণে থাকা মসূলের দিকে অগ্রসর হয়।  এর এক সপ্তাহ আগে কুফা দখল করা মুখতার তাৎক্ষণিকভাবে একটি সৈন্যদল সংগঠিত করে তার কমান্ডার ইব্রাহীম ইবনুল আশতারের নেতৃত্বে উবাইদুল্লাহর বাহিনীকে প্রতিহত করার জন্য পাঠিয়ে দেন। উবাইদুল্লাহ ৬৮৬ খ্রিস্টাব্দের ৯-১০ জুলাইয়ে এই বাহিনীকে পরাজিত করেন। এদিকে মাস'আব ইবনুল জুবায়ের এবং কুফার আশরাফ (অভিজাত আরব গোত্র) কুফা পুনঃদখলে মুখতারের বাহিনীর অনুপস্থিতির সুযোগ কাজে লাগানোর চেষ্টা করে। তবে মুখতার তার বাহিনীকে কুফায় ডেকে পাঠালে তাদের এই প্রচেষ্টা ব্যর্থ হয় এবং তিনি জুলাইয়ের শেষদিকে জুবায়েরীয়পন্থীদের পরাজিত করেন। কুফা সুরক্ষিত করে মুখতার পুনরায় ইবনুল আশতারকে উবাইদুল্লাহর বাহিনীকে প্রতিরোধ করতে পাঠিয় দেন।
আলীয়
সংখ্যায় উবাইদুল্লাহর বাহিনীর তুলনায় কম হলেও কুফা বিজয়, হুসাইন ইবনে আলী এবং হুসাইনকে সাহায্য করতে না পারায় অনুতপ্ত ইবনে সুরাদ ও তার লোকেদের হত্যাকান্ডে জড়িত উবাইদুল্লাহ থেকে প্রতিশোধ গ্রহণের আকাঙ্খায় মুখতারের বাহিনীর মনোবল ছিল দৃঢ়। আরবী ঐতিহাসিক আবু মিখনাফের (মৃত্যু ৭৭৪) বর্ণনা অনুযায়ী ইবনুল আশতারের ছিল ২০,০০০ শক্তিশালী অশ্বারোহীর এক সুশৃঙ্খল বাহিনী৷ অন্যদিকে তার সমসাময়িক সিরিক ঐতিহাসিক জন বার পেনকায়ির বর্ণনায় তাদেরকে ১৩,০০০ পদাতিক সেনার অগোছালো বাহিনী বলে উল্লেখ করা হয়েছে। পদাতিক বাহিনীটিকে মুখতারের শুরতা (বাছাইকৃত সৈন্যদল) বলে বর্ণনা করা হয়েছে।
ইবনুল আশতারের নেতৃত্বে মুখতারের পাঠানো বাহিনীর বড় একটি অংশ নিয়ে মাওয়ালিদের (একবচন: মাওলা; আরব গোত্রগুলোর অনারব সদস্য) নিয়ে। মাওয়ালিদের মধ্যে কুফায় বসবাসরত পারস্যিকদের আধিক্য ছিল, আর এদের নেতৃত্বে ছিলেম আবু আমরা কায়সান। আবু আমরা কায়সান বাজালি গোত্রের অন্তর্ভুক্ত একজন মাওলা ছিলেন এবং তিনি শুতরা অথবা হারাসের (মুখতারের ব্যক্তিগত নিরাপত্তা রক্ষী) নেতৃত্বে ছিলেন। মুখতারের বাহিনীতে পারস্যিকদের আধিক্য স্বপক্ষ ত্যাগকারী উমাইয়া সৈন্যরা ইবনুল আশতারকে জানায়। তারা অভিযোগ করে এই পারস্যিকরা খুব কম সময়ই আরবীতে কথা বলে এবং তাদের দৃষ্টিতে এরা অভিজাত উমাইয়া বাহিনীকে মোকাবেলার জন্য অযোগ্য ছিল। ৯ম শতকের ঐতিহাসিক আবু হানিফা দিনওয়ারির বর্ণনানুযায়ী, ইবনুল আশতার এসব অভিযোগের প্রতিক্রিয়ায় জানান যে তার সৈন্যরা "পারস্যিক মহান সৈনিক ও গোত্রপতিদের সন্তান"। ইবনুল আশতারের সৈন্যদের একটি বড় অংশ আরব অশ্বারোহী নিয়ে গঠিত ছিল এবং তার লেফটেন্যান্ট কমান্ডাররাও ছিলেন আরব।
পাপুয়া নিউগিনি জাতীয় ফুটবল দল
পাপুয়া নিউগিনি জাতীয় ফুটবল দল (Papua New Guinea national football team) হচ্ছে আন্তর্জাতিক ফুটবলে পাপুয়া নিউগিনির প্রতিনিধিত্বকারী পুরুষদের জাতীয় দল, যার সকল কার্যক্রম পাপুয়া নিউগিনির ফুটবলের সর্বোচ্চ নিয়ন্ত্রক সংস্থা পাপুয়া নিউগিনি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৬৩ সালের ২৯শে আগস্ট তারিখে, পাপুয়া নিউগিনি প্রথমবারের মতো আন্তর্জাতিক খেলায় অংশগ্রহণ করেছে; ফিজির সুভায় অনুষ্ঠিত উক্ত ম্যাচে পাপুয়া নিউগিনি ফিজির কাছে ৩–১ গোলের ব্যবধানে পরাজিত হয়েছে।
২৫,০০০ ধারণক্ষমতাবিশিষ্ট স্যার হুবার্ট মারে স্টেডিয়ামে কাপুলস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পাপুয়া নিউগিনির রাজধানী পোর্ট মোর্সবিতে অবস্থিত। বর্তমানে এই দলের ম্যানেজারের দায়িত্ব পালন করছেন বব মরিস এবং অধিনায়কের দায়িত্ব পালন করছেন হেকারি ইউনাইটেডের মধ্যমাঠের খেলোয়াড় মাইকেল ফস্টার।
পাপুয়া নিউগিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে পাপুয়া নিউগিনি এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ২০১৬ ওএফসি নেশন্স কাপের ফাইনালে পৌঁছানো, যেখানে তারা অতিরিক্ত সময় শেষে নিউজিল্যান্ডের সাথে ০–০ গোলে ড্র করার পর পেনাল্টি শুট-আউটে ৪–২ গোলের ব্যবধানে পরাজিত হয়েছে।
মাইকেল ফস্টার, রেগি দাভানি, রেমন্ড গুনেম্বা, নাইজেল দাবিনিয়াবা এবং নাথানিয়েল নেপানির মতো খেলোয়াড়গণ পাপুয়া নিউগিনির জার্সি গায়ে মাঠ কাঁপিয়েছেন।
শেওড়াফুলি–বিষ্ণুপুর শাখা রেলপথ
শেওড়াফুলি—বিষ্ণুপুর শাখা রেলপথ হল হাওড়া—বর্ধমান প্রধান রেলপথের শেওড়াফুলি ও গোঘাট রেলওয়ে স্টেশনের মধ্যে সংযোগকারী রেলপথ। এই দীর্ঘ রেলপথ ভারতের পশ্চিমবঙ্গ রাজ্যের হুগলি জেলার মধ্যে প্রসারিত। শেওড়াফুলি হাওড়া স্টেশন থেকে  দূরে অবস্থিত। এটি কলকাতা শহরতলি রেল ব্যবস্থার অংশ।
বাংলাদেশের কমিউনিস্ট পার্টি (দ্ব্যর্থতা নিরসন)
বাংলাদেশের কমিউনিস্ট পার্টি বাংলাদেশের কয়েকটি রাজনৈতিক দলের একটিকে উল্লেখ করতে পারে:
শেওড়াফুলি–বিষ্ণুপুর শাখা রেলপথ
ইতিহাস
১৮৮৫ সালের ১ জানুয়ারি শেওড়াফুলি—তারকেশ্বর ব্রাঞ্চ লাইনটি চালু করে তারকেশ্বর রেলওয়ে কোম্পানি (Tarakessur Railway Company)। ইস্ট ইন্ডিয়ান রেলওয়ে কোম্পানি এই পথে রেল চালাত। ১৯১৫ সালে তারকেশ্বর রেল কোম্পানিকে অধিগ্রহণ করে নেয় ইস্ট ইন্ডিয়ান রেলওয়ে কোম্পানি।
১৯১৭ সালে হাওড়া-বর্ধমান কর্ড লাইন চালু হয়। এই লাইনটি কামারকুন্ডু রেল স্টেশনে শেওড়াফু্লি—তারকেশ্বর ব্রাঞ্চ লাইনকে ক্রস করে।
১৮৮৫ সালে বেঙ্গল প্রভিন্সিয়াল রেলওয়ে তারকেশ্বর–মগরা ন্যারোগেজ রেল চালু করে। এই লাইনটি ১৯৫৬ সালে বন্ধ করে দেওয়া হয়। ২০০৯-১০ সালে রেল বাজেটে তারকেশ্বর—মগরা রেলপথের সংস্কারের প্রস্তাব দেওয়া হয়েছিল।
বৈদ্যুতীকরণ
১৯৫৭ সালে শেওড়াফুলি—তারকেশ্বর ব্রাঞ্চ লাইনটির প্রথম ৩,০০০ ভোল্ট ডিসি ব্যবস্থায় বৈদ্যুতীকরণ করা হয়। এরপর রেল এসি ব্যবস্থা নেওয়ার সিদ্ধান্ত নিলে ১৯৬৭ সালে লাইনটি ২৫ কেভি এসি ব্যবস্থায় রূপান্তরিত করা হয়। বৈদ্যুতীকরণের পর এই লাইনে ইএমইউ চালু হয়।
তারকেশ্বর–বিষ্ণুপুর সম্প্রসারণ
১৯৯৯–২০০০ সালে তারকেশ্বর–বিষ্ণুপুর প্রকল্পটির প্রস্তাব পাস হয়। কিন্তু পরবর্তী এক দশকে এই প্রকল্পের কাজ বিশেষ এগোয়নি। ২০০৯ সালে মমতা বন্দ্যোপাধ্যায় রেলমন্ত্রী হওয়ার পর এই কাজ আবার শুরু হয়। ২০০৩ সালে পূর্ব রেল এই প্রকল্পের বিস্তারিত রিপোর্ট দিয়েছিল। প্রস্তাবিত সম্পূর্ণ বৈদ্যুতিক লাইনটি তিন ভাগে বিভক্ত ছিল: তারকেশ্বর—আরামবাগ (২৬ কিলোমিটার), আরামবাগ—কোদাবাড়ি (১৬ কিলোমিটার) ও কোদাবাড়ি—বিষ্ণুপুর (৪৪ কিলোমিটার)।
লাইন উদ্বোধন করার সময় পশ্চিমবঙ্গের মুখ্যমন্ত্রী মমতা বন্দ্যোপাধ্যায় জানিয়েছিলেন, আরামবাগ রেল স্টেশনটি পশ্চিমবঙ্গের প্রাক্তন মুখ্যমন্ত্রী প্রফুল্লচন্দ্র সেনের নামে ও মায়াপুর রেল স্টেশনটি রামমোহন রায়ের নামে নামাঙ্কিত হবে।
ওভারহেড বৈদ্যুতীকরণ না থাকায় রেল প্রথম দিকে ডিজেল-ইলেকট্রিক মাল্টিপল ইউনিট (ডেমু) ট্রেন চালাত। ২০১২ সালের ১৬ সেপ্টেম্বর তৎকালীন রেলমন্ত্রী মুকুল রায় তারকেশ্বর পর্যন্ত বৈদ্যুতিক লাইন উদ্বোধন করেন।
২০০৯-১০ সালের রেল বাজেটে বিষ্ণুপুর বিষ্ণুপুর–গোকুলনগর সেক্টরের সম্পূর্ণ হওয়ার উল্লেখ আছে।
২০১১ পশ্চিমবঙ্গে অ্যালকোহল বিষক্রিয়া
২০১১ সালের পশ্চিমবঙ্গের অ্যালকোহল বিষক্রিয়ায় ২০১১ সালের ডিসেম্বরে পূর্ব ভারতের রাজ্য পশ্চিমবঙ্গে মিথানল (মিথাইল অ্যালকোহল) মিশ্রিত নকল মদ সেবনের পর ১৬৭ জনের মৃত্যু হয়েছে।
ব্স্তান-স্রুং-দ্বাং-পো
ব্স্তান-স্রুং-দ্বাং-পো তিব্বতের গ্ত্সাং-পা রাজবংশের চতুর্থ রাজা ছিলেন।
দ্গে-লুগ্স বৌদ্ধধর্মসম্প্রদায়ের সঙ্গে বিরোধিতা
তার পূর্বসূরিদের মতো তিনিও কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক ও দ্গে-লুগ্স বৌদ্ধধর্মসম্প্রদায়ের বিরোধী ছিলেন। ১৬০২ খ্রিষ্টাব্দে মঙ্গোলিয়া থেকে চতুর্থ দলাই লামা তিব্বত পৌঁছনোর কিছু সময় পর থেকে দ্গে-লুগ্স বৌদ্ধধর্মসম্প্রদায়ের সঙ্গে কার্মা-ব্কা'-ব্র্গ্যুদ ধর্মসম্প্রদায়ের বিরোধ শুরু হয়। কার্মা-ব্কা'-ব্র্গ্যুদ ধর্মসম্প্রদায়ের রক্ষাকর্তা হিসেবে ব্স্তান-স্রুং-দ্বাং-পো ১৬০৪ খ্রিষ্টাব্দে দ্বুস অঞ্চল আক্রমণ করে ফান্যুল অবরোধ করেন। ১৬০৫ খ্রিষ্টাব্দে তার সৈন্যদল ক্যিশোদ অধিকার করে। এই লড়াইয়ে প্রায় ৫০০০ বৌদ্ধ ভিক্ষু ও সাধারণ মানুষের মৃত্যু হয়।
বাদৈর ইউনিয়ন
বাদৈর বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন।
আয়তন
বাদৈর ইউনিয়নের আয়তন ৩,০১৮ একর (১২.২১ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী বাদৈর ইউনিয়নের মোট জনসংখ্যা ১৮,০১২ জন। এর মধ্যে পুরুষ ৮,২৮৯ জন এবং মহিলা ৯,৭২৩ জন। মোট পরিবার ৩,৩৬০টি। জনসংখ্যার ঘনত্ব প্রতি বর্গ কিলোমিটারে প্রায় ১,৪৭৫ জন।
অবস্থান ও সীমানা
কসবা উপজেলার উত্তরাংশে বাদৈর ইউনিয়নের অবস্থান। এ ইউনিয়নের পূর্বে বিনাউটি ইউনিয়ন, দক্ষিণে খাড়েরা ইউনিয়ন, পশ্চিমে মেহারী ইউনিয়ন এবং উত্তরে মূলগ্রাম ইউনিয়ন ও আখাউড়া উপজেলার ধরখাড় ইউনিয়ন অবস্থিত।
প্রশাসনিক কাঠামো
বাদৈর ইউনিয়ন কসবা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী বাদৈর ইউনিয়নের সাক্ষরতার হার ৪৯.৯%।
ফাহিমা খাতুন
ফাহিমা খাতুন (জন্ম: ২ নভেম্বর, ১৯৯২) বাংলাদেশের বিশিষ্ট প্রমিলা আন্তর্জাতিক ক্রিকেটার। বাংলাদেশ জাতীয় মহিলা ক্রিকেট দলের অন্যতম সদস্য তিনি। মাঝারি সারির ডানহাতি ব্যাটসম্যান হিসেবে খেলে থাকেন। পাশাপাশি লেগ ব্রেক বোলিংয়েও পারদর্শী তিনি। ঘরোয়া ক্রিকেটে বরিশাল বিভাগ ও খুলনা বিভাগে প্রতিনিধিত্ব করছেন। সে ইসলামী বিশ্ববিদ্যালয়, কুষ্টিয়া, বাংলাদেশ এর আইন বিভাগের শিক্ষার্থী ।
উইকেন্ড (সিলনি সংবাদপত্র)
উইকেন্ড ছিল সিলনের একটি ইংরেজি ভাষার সাপ্তাহিক সংবাদপত্র, ইন্ডিপেনডেন্ট নিউজপেপারস লিমিটেড, এমডি গুণসেনা অ্যান্ড কোম্পানির অংশ দ্বারা প্রকাশিত। এটি ১৯৬৫ সালে উইকেন্ড সান হিসাবে প্রতিষ্ঠিত হয়েছিল এবং কলম্বো থেকে প্রকাশিত হয়েছিল। ১৯৬৬ সালে এটির গড় প্রচলন ছিল ৪৫,০০০। ১৯৭৩ সালে এটির গড় প্রচলন ছিল ৪৮,৫৯০। কাগজটি পরে তার নাম পরিবর্তন করে উইকেন্ড রাখা হয়।
ফাহিমা খাতুন
খেলোয়াড়ী জীবন
৮ এপ্রিল, ২০১৩ তারিখে আহমেদাবাদে ভারত দলের বিপক্ষে তার ওডিআই অভিষেক ঘটে। এর পূর্বে ৫ এপ্রিল, ২০১৩ তারিখে একই দলের বিপক্ষে বরোদায় টুয়েন্টি২০ আন্তর্জাতিকে অভিষিক্ত হন তিনি।
১০ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে বাংলাদেশ ক্রিকেট বোর্ড কর্তৃক ঘোষিত মহিলা দলে তিনিও অন্যতম সদস্য মনোনীত হন। ১৫ মার্চ, ২০১৬ তারিখে বেঙ্গালুরুতে অনুষ্ঠিত প্রতিযোগিতার উদ্বোধনী খেলায় ভারতের বিপক্ষে ২/৩১ ও ১৪ রান করলেও তার দল ৭২ রানে পরাজিত হয়।
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।
অনিন্দ্য চট্টোপাধ্যায়
অনিন্দ্য চট্টোপাধ্যায় ভারতের পশ্চিমবঙ্গ রাজ্যের কলকাতাবাসি একজন জনপ্রিয় বাঙালি গায়ক, গীতিকার, সুরকার এবং অভিনেতা। বাংলা ব্যান্ড চন্দ্রবিন্দুর তিনি একজন প্রধান গায়ক ও অন্যতম প্রতিষ্ঠাতা সদস্য।
হুসাইন বদর উদ্দিন আল-হুথি
হুসাইন বদরেদ্দিন আল-হুথি ( حسين بدر الدين الحوثي ; আগস্ট, ১৯৫৯ -১০ সেপ্টেম্বর, ২০০৪) ছিলেন একজন ইয়েমেনি জাইদি ধর্মীয়, রাজনৈতিক ও সামরিক নেতা। তিনি ১৯৯৩ ও ১৯৯৭ সালের মধ্যে আল-হক্ক পার্টির সংসদ সদস্য ছিলেন। 2004 সালে শুরু হওয়া ইয়েমেনি সরকারের বিরুদ্ধে হুথি বিদ্রোহে তিনি গুরুত্বপূর্ণ ভূমিকা পালন করেছিলেন। আল-হুথি, যিনি ইয়েমেনের এক সময়ের ক্রমবর্ধমান রাজনৈতিক উচ্চাকাঙ্ক্ষী ছিলেন, উত্তর ইয়েমেনের পার্বত্য অঞ্চলে ব্যাপক ধর্মীয় ও উপজাতি সমর্থন পেয়েছিলেন। 2004 সালে তাকে হত্যার পর হুথি আন্দোলন তার নাম নেয়।
সুশাসন দিবস
এই নীতির সাথে মিল রেখে, ভারত সরকার সুশাসন দিবসকে সরকারের জন্য একটি কর্মদিবস হিসাবে ঘোষণা করে।
নরওয়েজীয় লোকজাদুঘর
থাম্ব|নরওয়েজীয় লোকজাদুঘরের (নর্স্ক ফোকমিউজিয়াম) লোগো থাম্ব|267x267পিক্সেল|গল স্টাভ চার্চ; ১৮৮৫ সালে যা রাজা দ্বিতীয় অস্কারের মুক্ত-বায়ু বা উন্মুক্ত জাদুঘরে পুনরায় স্থাপন করা হয়েছিল নরওয়েজীয় লোকজাদুঘর (নর্স্ক ফোকমিউজিয়াম) হল নরওয়ের অসলোর বিগদে উপদ্বীপে অবস্থিত একটি লোকজাদুঘর তথা নরওয়ের সকল সামাজিক দল ও সকল অঞ্চল থেকে প্রাপ্ত ও সংগৃহীত সাংস্কৃতিক ইতিহাসের নিদর্শনগুলোর একটি সুবিশাল সংগ্রহশালা। নিদর্শনগুলো বিভিন্ন শহর ও গ্রামীণ জেলা থেকে স্থানান্তরপূর্বক অন্তর্ভুক্ত করে দেড় শতাধিক ভবনসহ এই বৃহত উন্মুক্ত-জাদুঘরটি তৈরি করা হয়েছে। স্থানীয়ভাবে এটি নর্স্ক ফোকমিউজিয়াম (Norsk Folkemuseum) নামে পরিচিত। তবে প্রাতিষ্ঠানিক নাম হিসেবে "নরওয়েজীয় সাংস্কৃতিক ইতিহাসের জাদুঘর" (Norwegian Museum of Cultural History) পদবন্ধটি ব্যবহার করা হয়।
নরওয়েজীয় সাংস্কৃতিক ইতিহাসের জাদুঘরটির আশেপাশে আরো বেশ কয়েকটি জাদুঘর রয়েছে। এসব জাদুঘরের মধ্যে অন্যতম হল ভাইকিং জাহাজ জাদুঘর, ফ্রাম যাদুঘর; কন-টিকি জাদুঘর এবং নরওয়েজীয় সামুদ্রিক জাদুঘর।
ইতিহাস
১৮৯৪ সালে গ্রন্থাগারবিদ এবং ইতিহাসবিদ হ্যানস আল (১৮৬৯-১৯৪৬) নরওয়েজীয় লোকজাদুঘরটি প্রতিষ্ঠা করেছিলেন। তবে ১৮৯৮ সালে এটি বর্তমান সম্পত্তির মূল ক্ষেত্রটি অধিগ্রহণ করে। অস্থায়ী প্রদর্শনী ভবনগুলো তৈরি এবং বেশ কয়েকটি গ্রামীণ ভবন পুনর্নির্মাণের পরে ১৯০১ সালে জনসাধারণের জন্য জাদুঘরটির দরজা উন্মুক্ত করে দেওয়া হয়েছিল। ১৯০৭ সালে পার্শ্ববর্তী একটি জায়গায় রাজা দ্বিতীয় অস্কারের সংগ্রহগুলো জাদুঘরে অন্তর্ভুক্ত করা হয়েছিল। ১৮৮১ সালে প্রতিষ্ঠিত কেন্দ্রাবস্থিত গল স্টাভ চার্চসহ এর পাঁচটি স্থানান্তরিত ভবন বিশ্বের প্রথম উন্মুক্ত জাদুঘর হিসাবে স্বীকৃত।
১৯৪৬ সালে মৃত্যুর আগ পর্যন্ত হ্যান্স আল এর পরিচালক ছিলেন। তাঁর নেতৃত্বে জাদুঘরটির জায়গা, কর্মী, সংগ্রহ, ভবন এবং দর্শনার্থীর সংখ্যা যথেষ্ট পরিমাণে বৃদ্ধি পেয়েছিল। তারপরে ১৯৪৭ সালে রেইদার জেলবার্গ (১৯০৪-১৯৭৮) জাদুঘরের পরিচালক হয়ে ১৯৭৪ সালে অবসর গ্রহণের আগে পর্যন্ত  দায়িত্বপালন করেছিলেন। ১৯৯০ থেকে ২০০০ সাল অবধি এরিক রুডেং এটি পরিচালনা করেছিলেন। ২০০১ সাল থেকে পরিচালক অলাভ আরাস পরিচালকের দায়িত্বে আছেন।
চরিত আশালংকা
কারিয়াওয়াসাম ইন্দিপালাগে চরিত আশালংকা (චරිත් අසලංක; জন্ম ২৯ জুন ১৯৯৭) শ্রীলঙ্কার একজন আন্তর্জাতিক ক্রিকেটার, যিনি তিনটি ফরম্যাট. এই বাম-হাতি ব্যাটসম্যান ২০২১-এর জুনে প্রথম আন্তর্জাতিক ম্যাচ খেলেন।
প্রারম্ভিক কর্মজীবন
আশালংকা ২০১৩ সালে শ্রীলঙ্কা অনূর্ধ্ব-১৭ দলের সাথে ইংল্যান্ড সফর করেন, লফবোরোতে একটি ইংলিশ অনূর্ধ্ব-১৭ দলের বিরুদ্ধে তিনদিনের ম্যাচে ব্যাটিং শুরু করে এবং প্রতি ইনিংসে ৯২ এবং ৩১ করে সর্বোচ্চ স্কোর করেন।
তিনি ২০১৪-১৫ সালে তার স্কুল, রিচমন্ড কলেজ, গ্যালের হয়ে ব্যাটিং শুরু করেছিলেন, স্কুলের টুয়েন্টি-20 প্রতিযোগিতার ফাইনালে তাদের সাহায্য করেছিলেন।
খাফরে
thumbnail|200px|right|[[খাফরে পিরামিড 29.97556°N, 31.13111°W ]]
খাফরে (Khafre; গ্রিক: Χεφρήν; কেফরেন) প্রাচীন মিশরের চতুর্থ রাজবংশের ফারাও। তার রাজধানী ছিল মেমফিস। অনেকের মতে তিনি খুফুর ভাই এবং উত্তরসূরী ছিলেন। কিন্তু এটি আরও বেশি সাধারণভাবে গ্রহণ করা হয় যে, ডিজেদেফরে ছিল খুফুর উত্তরসূরী এবং খাফরে ছিল ডিজেদেফরে।
জামে মসজিদ নেরুল
জামে মসজিদ নেরুল বা নেরুল আলমি মারকাজ (نیرول جامع مسجد/ نیرول عالمی مرکز) ভারতের মহারাষ্ট্রের নতুন মুম্বইয়ের নেরুলে অবস্থিত একটি মসজিদ। এটি নেরুলের প্রাচীনতম, বৃহত্তম মসজিদ এবং নতুন মুম্বইয়ের অন্যতম প্রধান মসজিদ। এটি তাবলিগী জামায়াতের শূরা পরিষদের সদর দফতর হিসাবে ব্যবহৃত হয়। এই মসজিদটি আহমদ লাট, ইব্রাহীম দেওলা, এবং ডাঃ খালিদ সিদ্দিকী কর্তৃক পরিচালিত।
মুহাম্মদ সাদ কান্ধলভি তাবলিগী জামাতের একমাত্র আমির বলে দাবি করলে ২০১৫ সালে তাবলিগী জামাতের নেতৃত্ব দুটি দলে বিভক্ত হয়ে যায়। যার একটি নিজামউদ্দিন মারকাজ মসজিদে সাদ কান্ধলভীর নেতৃত্বাধীন এবং অন্যটি শুরা পরিষদের নেতৃত্বাধীন, যা মহারাষ্ট্রের নেরুলে অবস্থিত।
নির্মাণ
এই মসজিদটি ১৯৯৫ সালে প্রতিষ্ঠিত হয় এবং সম্প্রতি একটি তিন তলা সম্পন্ন হয়। নামাজের প্রধান কক্ষের ভেতরে কোন স্তম্ভ নেই এবং ২০০০~ মানুষকে দৈনন্দিন নামাজের জন্য এবং ঈদের নামাজে ৫০০০~ লোকের থাকার আছে।
অন্যান্য
মসজিদটি 'মসজিদ-ই-তাবলীগ ' নামেও পরিচিত এবং ভারতে তাবলীগ জামাতের শুরা দলের সদর দপ্তর হিসেবে ব্যবহৃত হয়।
মাদ্রাসা ফয়জুল উলুম
মসজিদে একটি মাদ্রাসাও রয়েছে যা 'হিদায়াত-উল ইসলাম ট্রাস্ট' দ্বারা পরিচালিত হয়।
কার্টুন নেটওয়ার্ক (পাকিস্তান)
কার্টুন নেটওয়ার্ক হচ্ছে এটির আন্তর্জাতিক বিভাগের অধীনে এটি&টির ওয়ার্নার ব্রস. ডিসকভারি দ্বারা পরিচালিত একটি পাকিস্তানি শিশুতোষ কেবল ও স্যাটেলাইট টেলিভিশন চ্যানেল। পাকিস্তানি এবং বাংলাদেশী দর্শকদের নিবেদিত, এটি সম্প্রচার শুরু করে ২০০৪ সালের ২ এপ্রিলে। এটিতে বেশিরভাগ অ্যানিমেটেড অনুষ্ঠান প্রচারিত হয়। এটি যুক্তরাষ্ট্রভিত্তিক কার্টুন নেটওয়ার্কের পাকিস্তানি সংস্করণ।
ইতিহাস
নিবেদিত ফিডের উদ্বোধনের পূর্বে পাকিস্তানে এবং বাংলাদেশে কার্টুন নেটওয়ার্কের ভারতীয় ফিড সম্প্রচার হতো। তারপর ভারতীয় ফিডে ক্রমবর্ধমান স্থানীয়করণের কারণে টার্নার সেই দেশগুলোর জন্য একটি নতুন ফিড উদ্বোধন করে ২০০৪ সালের ২ এপ্রিলে।
২০১১ সালের ১ অক্টোবরে অন্যান্য এশিয়া-প্যাসিফিক ফিডের সাথে কার্টুন নেটওয়ার্ক পাকিস্তান এটির লোগো পরিবর্তন করে। সেই দিনে চ্যানেলে দ্য অ্যামেজিং ওয়ার্ল্ড অফ গামবল এর প্রথম প্রচার হয়।
কার্টুন নেটওয়ার্ক, সমস্ত বিদেশি চ্যানেলের সাথে, বাংলাদেশে সাময়িকভাবে বন্ধ হয়ে যায় ২০২১ সালের ২ অক্টোবরে ২০০৬ সালে নিষ্ক্রিয় নীতি অনুযায়ী ক্লিন ফিডে সম্প্রচার না করার কারণে। ২০২২ সালের ২১ জানুয়ারিতে কার্টুন নেটওয়ার্ক উর্দু ভাষায় টেলিভিশন অনুষ্ঠান যেমন বেন ১০ এবং উই বেয়ার বেয়ারস প্রদান করা শুরু করে। ভারতীয় ফিডের সাথে ২০২২ সালের ৩০ মার্চ থেকে কার্টুন নেটওয়ার্ক পাকিস্তান "রিড্র ইউওর ওয়ার্ল্ড" ব্র্যান্ডিং এবং গ্রাফিক্স ব্যবহার করা শুরু করে।
হাঁচি
thumb| হাঁচি, ফুসফুস থেকে নাক ও মুখের মধ্যদিয়ে বাতাস বের করে দেয়ার একটি আধা-নিয়ন্ত্রিত,খিঁচুনি উদ্রেককারী প্রক্রিয়া যা সাধারণত নাসিকাগহ্বরে বাহ্যিক কোন যন্ত্রণাদায়ক পদার্থ প্রবেশের কারণে হয়ে থাকে।
কার্টুন নেটওয়ার্ক (পাকিস্তান)
অনুষ্ঠানসমূহ
এই তালিকায় বর্তমান এবং সাবেক অনুষ্ঠান উভয় অন্তর্ভুক্ত আছে।
হাঁচি
হাঁচি দেওয়ার সময় ঘণ্টায় প্রায় ১৬০ কিলোমিটার বেগে ফুসফুস থেকে বাতাস বের হয়ে আসে। সেই সঙ্গে শ্বাসনালি ও নাকে জমে থাকা শ্লেষ্মা ক্ষুদ্রাতিক্ষুদ্র কণার আকারে বা স্প্রের মতো বের হয়। হাঁচি দিলে গতির কারণেই এসব কণা সামনের প্রায় ২ মিটার পর্যন্ত ছড়িয়ে যেতে পারে। হাঁচি দেওয়া ব্যক্তির যদি কোনো রোগ থাকে যেমন সর্দি-কাশি, ইনফ্লুয়েঞ্জা ভাইরাস জ্বর,  হাম,  মাম্প্‌স,  যক্ষ্মা, জলবসন্ত, সার্স, বার্ড ফ্লু, সোয়াইন ইনফ্লুয়েঞ্জা, ডিফথেরিয়া ইত্যাদি, তাহলে হাঁচির সঙ্গে এসব রোগের অসংখ্য জীবাণু বাতাসে বেরিয়ে আসে। মুহূর্তেই এসব জীবাণু কাছের মানুষগুলোর শরীরে ঢুকে পড়তে পারে। এ ছাড়া এসব জীবাণু বাতাসে ভেসে দূরের মানুষেও ছড়াতে পারে।
কার্টুন নেটওয়ার্ক (পাকিস্তান)
সমালোচনা ও বিতর্ক
২০০৫ সালে পাকিস্তান বৈদ্যুতিক গণমাধ্যম নিয়ন্ত্রণ কর্তৃপক্ষ কিছু টেলিভিশন চ্যানেল বন্ধ করার সংক্রান্ত আদেশ জারি করেছে যা ভারত থেকে ডাব করা হিন্দিতে অনুষ্ঠান সম্প্রচার করে। পরে কার্টুন নেটওয়ার্ক পেমরার আদেশে ইংরেজিতে সম্প্রচারে পরিবর্তন হয়, কিন্তু কিছু মাস পর তথাকথিত হিন্দুস্তানি ফিড চ্যানেলে ফিরে আসে।
হাঁচি
রোগবিস্তার বিজ্ঞান
হাঁচি, কাশির সময় মুখ, নাক দিয়ে যে কফের বিন্দু (ড্রপলেটস) বেরিয়ে আসে তার মধ্যেই লুকিয়ে থাকে লক্ষ কোটি জীবাণু। সুস্থ্য দেহে হাঁচি ক্ষতিকর নয়। তবে সংক্রামক ড্রপলেট যেসবের আকৃতি সাধারণত ০.৫ থেকে ০৫µm হয় তারা রোগবালাই ছড়াতে পারে। একটি হাঁচি ৪০,০০০ ড্রপলেট তৈরি করতে পারে। । তাই রোগবিস্তার (যেমনঃ ইনফ্লুয়েঞ্জা ভাইরাস জ্বর, করোনাভাইরাস রোগ ২০১৯) প্রতিরোধ করার জন্যে হাঁচি দেয়ার সময় মুখ ঢেকে ফেলা উচিত। বাহু (কনুইয়ের উল্টো পিঠ বা তৎসংলগ্ন অংশ),রুমাল দিয়ে নাক ও মুখ ঢেকে হাঁচলে বা কাশলে রোগবিস্তারের সম্ভাবনা অনেকখানি কমে যায়। তবে হাত দিয়ে মুখ ঢেকে হাঁচি দেয়া এখন অরক্ষিত হয়ে পড়েছে।
কার্টুন নেটওয়ার্ক (পাকিস্তান)
সমালোচনা ও বিতর্ক
২০১০ সালের প্রথম দিকে পেমরা আবারও সেই চ্যানেলগুলোর বিরুদ্ধে আদেশ জারি করে এবং পুরোপুরি কার্টুন নেটওয়ার্ক এবং নিকেলোডিয়নের পাকিস্তানি ফিড বাদ করে দেওয়া হয়। আবারও, সমস্যাটি ছিল তার সময়সূচী লাইনে হিন্দি ডাব করা অনুষ্ঠান এবং পরিবর্তে পিটিভির সাথে অনুমোদিত একটি শিশুতোষ চ্যানেলের জন্য সরকারের দাবি। নিষেধাজ্ঞা বহাল ছিল এবং ২০১১ সালের জুলাই মাসের শেষ পর্যন্ত প্রত্যাহার করা হয়নি।
১ আগস্ট তথ্য ও সম্প্রচার মন্ত্রী ফিরদৌস আশিক আওয়ান একটি ঘোষণা দেন। তিনি বল্লেন "কার্টুন নেটওয়ার্ক এবং নিকেলোডিয়ন পাকিস্তানে উনাদের অনুষ্ঠান প্রচারিত করার অনুমতি দেওয়া হয়েছে।" কিন্তু বন্ধ হওয়ার সময়, তিনি আবারও একটি বেসরকারি টিভি চ্যানেলে তার আগ্রহ প্রকাশ করেন এবং বলেন, "পাকিস্তান বৈদ্যুতিক গণমাধ্যম নিয়ন্ত্রণ কর্তৃপক্ষ যদি কেউ শিশুতোষ জন্য চ্যানেল চালু করতে চায় তাহলে বেসরকারি টিভি চ্যানেলের ব্যবস্থা করবে।"
বিশ্ব টেলিভিশন দিবস
বিশ্ব টেলিভিশন দিবস ১৯৯৬ সালের ডিসেম্বরে জাতিসংঘ ২১ নভেম্বরকে বিশ্ব টেলিভিশন দিবস হিসাবে ঘোষণা করে, যে তারিখে ১৯৯৬ সালে বিশ্ব টেলিভিশন ফোরাম অনুষ্ঠিত হয়েছিল।
প্লাম কেক
প্লাম কেক বলতে সাধারণত বোঝানো হয় এমন কেক যা সাধারণত শুকনো (যেমন আঙুর, কিশমিশ অথবা আলুবোখারা) বা সতেজ ফল দিয়ে বানানো হয়। প্লাম কেক এবং পুডিঙের প্রচুর জনপ্রিয়তা রয়েছে। যদিও সময়ের সাথে "প্লাম" শব্দটির অর্থ অনেকবার পরিবর্তিত হয়েছে, বিভিন্ন সময় প্লাম কেকের উল্লেখ পাওয়া যায় এবং ইংলান্ডে অষ্টাদশ শতকের শেষের দিকে প্রচুর জনপ্রিয়তা পাওয়া এই কেকটিই বর্তমানে ফ্রুটকেক নামে পরিচিত। ইংরেজ প্লাম কেকের বৈচিত্র্য ইংল্যান্ডের মূল ভূখণ্ডেও দেখতে পাওয়া যায়, কিন্তু এদের মধ্যে উপাদান এবং দৃঢ়তার ক্ষেত্রে বৈচিত্র্য রয়েছে। ব্রিটিশ ঔপনিবেশিকরা তাদের কলোনিতে শুকনো ফলের বৈচিত্র্যসমৃদ্ধ কেক নিয়ে এসেছিলেন। উদাহরণস্বরূপ বলা যায়, ভারতে এটি ক্রিসমাসের ছুটির সময় পরিবেশন করা হতো এবং আমেরিকান কলোনিগুলোতে নির্বাচনের সময় "ইলেকশন কেক" নামে কেকের একটি সংস্করণ যুক্ত হয়েছিল।
সতেজ প্লাম দিয়ে প্লাম কেক বানানোর ঐতিহ্য এসেছে অন্য দেশ থেকে যেখানে প্লাম কেক বানানোর প্রাথমিক উপাদান হিসেবে প্লাম ব্যবহার করা হতো। কোনো কোনো ক্ষেত্রে তৈরির পর প্লাম জ্যামের মত করে কেকের ভেতরে দেওয়া হতো অথবা জ্যাম ব্যবহার করেই তৈরি করা হতো। প্লাম কেক তৈরি করা পফ্লাউমেঙ্কুছেন অথবা জুয়েটসছেগেনকুছেন নামে এ্যাশকেনাজি ইহুদীদের রন্ধন প্রণালিরও অংশ ছিল।  প্লাম দিয়ে তৈরি কেকের কথা ফ্রান্স, ইতালি এবং পোলিশ রান্নার মাঝেও পাওয়া যায়।
শব্দগুলো
"প্লাম কেক" বা "ফ্রুটকেক" শব্দ দুটি প্রায় সমার্থক। যখন থেকে শুকনো ফল মিষ্টিজাত দ্রব্য হিসেবে এবং যে কোনো ফল প্লাম বলে ব্যবহার করা শুরু হয়, তখন থেকে অনেক প্লাম কেক এবং প্লাম পুডিঙে প্লাম ফল ব্যবহার করা হতো না। (প্লাম পুডিঙও একটি সম্ভ্রন্ত খাবার যা একই উপাদান দিয়ে তৈরি হয়। এটি বেক করার পরিবর্তে ভাপে তৈরি করতে হয়।) প্লাম বলতে মূলত আলুবোখারা, কিশমিশ অথবা আঙুরকে বোঝানো হয়। এইভাবে তথাকথিত প্লাম থেকে ইংরেজ প্লাম পুডিং তৈরি করা হয়, যেখানে বর্তমানে প্লামের বদলে রসালো কিশমিশ বেশি ব্যবহৃত হয়।
প্রাচীন ইংরেজি শব্দ plūme এসেছিল "ল্যাটিন শব্দ প্রুনুম থেকে যা এসেছিল মধ্যযুগীয় ল্যাটিন শব্দ প্রুন থেকে," যার অর্থ হলো আলুবোখারা। আধুনিক ফ্রান্সে প্রুন বলতে প্লামকেই বোঝানো হয়। সুতরাং প্লাম টার্ট -টার্ট অক্স প্রুনেস নামেও পরিচিত। ইংরেজিতে প্রুন বলতে শুকনো প্লামকেই বোঝানো হয় এবং যখন আধুনিক কেকে এগুলো প্রাথমিক উপাদান হিসেবে ব্যবহার করা হয়, তাই এদেরকে প্লাম কেক বা প্লামের তৈরি কেক নামেই ডাকা হয়।
ব্রিটেন
১৭০০ সাল থেকে ইংল্যান্ডে ঐতিহাসিক ভাবে ফ্রুটকেকের প্রাথমিক ধরন হিসেবে প্লাম কেকের উল্লেখ পাওয়া যায়। ১৬৬০ সালের দিকে কিশমিশ ব্যবহার করে যেই কেক বানানো হতো তাকে ইংরেজি ভাষায় প্লাম কেক বলা হতো। লেভ্যান্ট এবং ভূমধ্যসাগরীয় অঞ্চলের সাথে সাথে ইংরেজ রান্নাঘরেও বিভিন্ন শুকনো ফল (আঙ্গুর, কিশমিশ) এইসবের ব্যবহার শুরু হয়। কিন্তু অস্ট্রেলিয়া, দক্ষিণ আফ্রিকা, এবং ক্যালিফোর্নিয়া থেকে “ঝামেলা মুক্ত” আমদানিতে সক্ষম হওয়ার পূর্বে “প্রচুর শ্রমিকের সাহায্যে ফল বাছাই করে, শুকিয়ে, ব্যাগে ভরে মোটামুটিভাবে প্রস্তুত করে রপ্তানি করা হতো।"
১৮৮১ সালে কর্নেল হেনরি হার্বার্ট বলেন “একটি ভালো ইংরেজ প্লাম কেক হলো একটি জাতীয় প্রতিষ্ঠান।” টমাস কার্লাইল ছিলেন এমন একজন যিনি সবসময় হালকা ধরনের প্লাম কেকের সাথে চা খেতেন, যাতে তিনি কেক চুবিয়ে খেতেন, যাকে তিনি বর্ণনা করেছেন “এখানে সেখানে” কিশমিশ যুক্ত বানের মত। এলিজাবেথ ডেভিড লিখেছেন যে “ফল যুক্ত করে বানানোর জন্য ক্রিসমাসের মাংসের কিমার পাই এবং ক্রিসমাসের প্লাম পুডিং এবং কেক হলো ইংরেজ খাবারের প্রতীক স্বরূপ যেটি দেখলে মনে হবে খাবারে এইগুলো যুক্ত করার কোনো প্রয়োজন ছিল না।"
ইস্ট ব্যবহারের পরিবর্তে কেক বিটারের মাধ্যমে ভেতরে বাতাস ঢুকিয়ে কেক ফোলানোটা বেশি ভালো। প্লাম কেক এবং পুডিঙের আকার সম্পর্কে ইসাবেলা বিটন এর বিখ্যাত বই বুক অফ হাউজহোল্ড ম্যানেজমেন্টে (প্রকাশ হয়েছিল ১৮৫৯ – ১৮৬১) উল্লেখ আছে। মিসেস বিটন “বেকড প্লাম পুডিং”, “এন আনরিভিল্ড প্লাম পুডিং”, “এ প্লেইন ক্রিসমাস পুডিং ফর চিল্ড্রেন”, প্লাম – পুডিং অফ ফ্রেশ ফ্রুট”, “প্লাম টার্ট”, “ক্রিসমাস প্লাম পুডিং”, “এ পাউন্ড প্লাম পুডিং” এবং “ক্রিসমাস কেক” এর সাথে “এ কমন প্লাম কেক” এবং “এ নাইস প্লাম কেক” এর রেসিপি যুক্ত করেছিলেন। একটি ভারতীয় গৃহস্থালী ব্যাবস্থাপনার বইয়ের একটি মন্তব্যে মিসেস বিটনের বইয়ের পাশাপাশি প্লাম কেক এবং প্লাম পুডিঙের আকৃতির ব্যাখ্যা দেওয়া আছে। লেখক বলেন, “মিসেস বিটনের রেসিপি সবচেয়ে ভালো হবে যদি এতে খানিকটা পরিবর্তন আনা হয়ঃ ১২টি মানুক্কা কিশমিশ....।”
ইউরোপ
ইউরোপের মূল ভূখণ্ডেও ইংরেজ প্লাম কেকের উপস্থিতি রয়েছে। যদিও সেখানে প্লাম কেকে সাধারণত বেক করা কেকে শুকনো ফলের পরিবর্তে তাজা ফল বেশি ব্যবহার করা হয়।
ফ্রেঞ্চ রান্নায় ঐতিহ্যবাহী কেক বানানোর পদ্ধতিতে প্লাম একটি গুরুত্বপূর্ণ উপাদান হিসেবে ব্যবহার করা হয়। “যদিও লইরে, ডোরডোং, লোট এবং পেরিগোর্ড জেলায় যে কোনো উৎসব, বিয়ের ভোজ বা উৎসব নেই যেখানে ডেজার্ট হিসেবে মিরাবেল্লে টার্ট থাকে না। ঋতু ভেদে এটি বানানো হয় তাজা বা শুকনো প্লাম বা জ্যাম দিয়ে। মিরাবেল্লে প্লাম একটি নির্দিষ্ট কাল্টিভার যা ‘টার্ট অক্স মিরাবেল্লে’ (প্লাম টার্ট) তৈরিতে ব্যবহার করা হয়। ‘গ্যালাট অক্স ফ্রুটস’ হলো এক ধরনের গ্যালাট যা ইষ্টের মাখানো দিয়ে এবং এর সাথে মেশানো হয় হয় আগেই রান্না করে রাখা মৌসুমি ফল, যেমন প্লাম (অথবা কুইঞ্চেস, আপেল, আপ্রিকোটস)। এইসব টার্ট বা ফ্লেন্সে ব্যবহার করা ফল গুলো সুবিধাজনক মাপে কাটা হয় এবং কেকটি চকচক করে। লাল প্লাম এবং রেউচিনি ফ্লেন্স লাল চকচকে ভাব আনে। হলুদ প্লাম এবং এপ্রিকোট ফ্লেন্স এপ্রিকোট চকচকে ভাব নিয়ে আসে।
জার্মান প্লাম কেক সারা দেশ জুরেই পাওয়া যায়, যা ‘জুইটসচেকেঙ্কুচেন’ নামে পরিচিত, যদিও এটির উৎপত্তিস্থল হলো বাভারিয়া। রবার্ট ক্যারিয়ারের রেসিপি অনুসারে, এর ভিত্তি তৈরি হয় মাঝে মাঝে ব্যবহার হওয়া শর্টক্রাস্ট পেস্ট্রির পরিবর্তে ইস্ট পেস্ট্রি দিয়ে। কারণ ইস্ট পেস্ট্রি “সিক্ত না হয়েও প্লামের রস শুষে নিতে পারে।”
প্লাম কেকের পোলিশ সংস্করণে তাজা ফলও ব্যবহার করা হয় যা ‘প্লেচেকজ স্লিওকামি’ নামে পরিচিত।
ভারত
ভারতে ক্রিসমাসের ছুটির সময় প্লাম কেক পরিবেশন করা হয় এবং এর সাথে রাম (মদ্য) বা ব্র্যান্ডির মত অন্যান্য উপাদান যোগ করা হয়।
মার্কিন যুক্তরাষ্ট্র
মার্কিন যুক্তরাষ্ট্রেরে প্লাম কেকের উৎপত্তি হয় ইংরেজ ঔপনিবেশিকদের তৈরি ইংরেজ রীতি থেকে। এর আকার শুরু হয় ছোট থেকে, যেমন খ্রিষ্টীয় পর্বরাত্রির বা বড়দিনের অনুষ্ঠানের জন্য, বড় পর্যন্ত, যেমন বিয়ের জন্য। প্লাম কেকের এই আসল ফ্রুটকেক সংস্করণকে মার্কিন যুক্তরাষ্ট্রে আধিপত্য বিস্তারকারী বলা যায় “গৃহযুদ্ধের সময় থেকে আমেরিকার উদযাপনকারী আদর্শ কেক।”
ঔপনিবেশিক আমলে এক ধরনের প্লাম কেককে “ইলেকশন কেক” নামে ডাকা হতো। এটি তৈরি হতো কিশমিশ, গুড় এবং মশলা দিয়ে। পরবর্তীতে এতে ব্র্যান্ডি যুক্ত হয়েছিল। ইলেকশন কেকে সাধারণত ইস্ট দিয়ে খামি তৈরি করা হতো। নবগঠিত ইংল্যান্ডে ১২ পাউন্ড (৫.৪ কেজি) ওজনের বিশাল আকারের ইলেকশন কেক নির্বাচনের ফলাফলের জন্য অপেক্ষমাণ জনতাকে ঐতিহ্যগত ভাবে পরিবেশন করা হতো। ধারণা করা হয় যে ১৭৯৬ সালে আমেরিকান কুকারিতে সর্বপ্রথম ইলেকশন কেকের রেসিপি দেওয়া হয়।
ফ্রুটকেক রীতির প্লাম কেকের রেসিপি দক্ষিণ যুক্তরাষ্ট্রের প্রাচীন রান্নার বইয়ে পাওয়া যায় এবং প্রকৃতপক্ষে একে প্লাম নামে ডাকা হয়নি। ১৮৩০ এর পর থেকে প্লাম কেককে প্রায়ই ফ্রুটকেক বা কালো কেক নামে ডাকা হতো। ১৮৮৫ সালের একটি প্লাম কেকের বর্ণনা অনেকটা প্লাম পুডিঙের মত শোনা যায়। একে বলা হয়েছিল “মুচিলেগিনাস” – একটি শক্ত, কালো রঙের, ঘন কেক যাতে প্রচুর পরিমাণে প্লাম, কিশমিশ ছড়ানো ছিল।
খস (কাপড়)
খস একটি উচ্চ মানের মানের ক্যালিকো কাপড়, যা মুঘল সাম্রাজ্যে পোশাক তৈরি ও ব্যবহৃত হত।
উৎপাদন কেন্দ্র
সোনারগাঁয়ে তৈরি খসকে বিশেষত উচ্চ মানের হিসাবে বিবেচনা করা হত। এটি ঢাকা, মালদা, শান্তিপুর এবং কাসিমবাজারেও উৎপাদিত হয়েছিল। "রহোন খস" কাপড় পাঞ্জাবের রাহোন শহরে উৎপাদিত হয়েছিল।
রপ্তানি
১৭শ শতাব্দীর শেষের দিকে ইস্ট ইন্ডিয়ার বাণিজ্যের একজন ইংরেজ বণিক ও নাবিক থমাস বোয়েরে, খসকে এমন এক ধরনের মসলিন হিসাবে বর্ণনা করেছিলেন যা ঢাকা থেকে সাধারণত সর্বদা রফতানিকৃত কাপড় ছিল।
কাইনাত ইমতিয়াজ
কাইনাত ইমতিয়াজ (জন্ম: ২১ জুন ১৯৯২) একজন পাকিস্তানি আন্তর্জাতিক নারী ক্রিকেটার।
টি২০
ইমতিয়াজের টি২০ অভিষেক হয় দক্ষিণ আফ্রিকার বিরুদ্ধে ২০১০।
২০১০
তিনি ২০১০ সালে এশিয়ান গেমেস খেলার জন্য নির্বাচিত হয়েছিলেন। এবং উক্ত প্রতিযোগীতায় তারা স্বর্ণ পদক জেতেন।
পুরস্কার: এশিয়ান গেমস ক্রিকেটে স্বর্ণ পদক জয় প্রথম ইসমাইলী নারী।
জেরুসালেমের নামসমূহ
জেরুসালেমের নামসমূহ বলতে একাধিক নামকে বোঝানো হয় যেগুলো দ্বারা জেরুসালেম শহরটি পরিচিত পেয়ে থাকে এবং বিভিন্ন ভাষাতে শব্দটির ব্যুৎপত্তি লাভ করেছে। ইহুদি মিদ্রাস অনুযায়ী, "জেরুজালেমের ৭০ টি নাম রয়েছে"। ইহুদি ধর্মগ্রন্থে জেরুসালেমের জন্য ৭২টি ভিন্ন ভিন্ন হিব্রু নামের তালিকা সংকলিত হয়েছে।
বর্তমানে, জেরুসালেমকে বলা হয় যিরূশালেইম (Yerushalayim) (יְרוּשָׁלַיִם), আল -কুদস (اَلْـقُـدْس) এবং বাইত আল-মাকদিস (بَـيْـت الْـمَـقْـدِس, যা "পবিত্র শহর" বা "পবিত্র গৃহ" হিসাবে অনুবাদ করা যেতে পারে)। যিরূশালেইম একটি পুরোনো নামের রূপান্তর, যা মধ্য ব্রোঞ্জ যুগের একদম শুরুর দিকে লিপিবদ্ধ হয়েছিল, যেগুলো লোক ব্যুৎপত্তি-এ অবশ্য বারবার ব্যাখ্যাকৃত হয়েছে, বিশেষত বাইবেলের গ্রীকে, যেখানে নামের প্রথম উপাদানটি hieros ("পবিত্র") এর সাথে জড়িত ছিল।
জেরুসালেম
মিশরের মধ্যবর্তী যুগের (c. 19th century BCE) এক্সিকিউশন গ্রন্থে রুশালিম নামে একটি শহরকে কখনও কখনও জেরুসালেম হিসেবে চিহ্নিত করা হয় যদিও এটি চ্যালেঞ্জ করা হয়েছে।
আব্দি-হেবা-এর আমারনা পত্রতে (১৩৩০ খ্রিস্টপূর্বাব্দ) জেরুসালেমকে Urusalim (URU ú-ru-sa-lim) বা Urušalim (URU ú-ru-ša10-lim) বলা হয়েছে। এছাড়াও আমারনা পত্রতে, এটিকে বেথ-সালেম, সালেম-এর ঘরও বলা হয়।
সুমেরো-আক্কাডিয়ান-এ জেরুসালেমের নাম, uru-salim, যার কতিপয় ব্যুৎপত্তিগত অর্থ দাড়ায় "শালিম ঈশ্বরের [অথবা: দ্বারা] ভিত্তি": হিব্রু/সেমিটিক yry থেকে, ‘যার অর্থ প্রতিষ্ঠা করা বা ভিত্তিপ্রস্তর স্থাপন করা’, এবং শালিম, যার দ্বারা অস্তমিত রবি ও পাতালপুরীর কনানীয় ঈশ্বর, ও সেইসাথে স্বাস্থ্যবান এবং পরিপূর্ণতাকে নির্দেশ করে।
জেরুসালেম নামটি বাইবেলে ব্যবহৃত সর্বাধিক পরিচিত নাম, এবং পশ্চিমা বিশ্বের অধিকাংশই এই নাম ব্যবহার করে থাকেন। বাইবেলের হিব্রু এর উচ্চারন Yerushalaim, বাইবেলের গ্রীকে এর উচ্চারন Hierousalēm, Ierousalēm (Ιερουσαλήμ), অথবা Hierosolyma, Ierosolyma (Ιεροσόλυμα), এবং প্রথম দিকের খ্রিস্টীয় বাইবেলে সিরিয়াক ভাষায় এর উচ্চারন Ūrišlem (ܐܘܪܫܠܡ) ছাড়াও লাতিন ভাষায় Hierosolyma অথবা Ierusalem ডাকা হয়। আরবি ভাষায় এই নামটি Ūrsālim (أْوْرْسَـالِـم) আকারে গঠিত হয়েছে।
"সালেম" নামটি, একটি শহর বা একজন দেবতাকে বুঝালেও, "শালোম" শব্দটি একই শব্দমূল থেকে উদ্ভূত হয়েছে, যার অর্থ শান্তি, সুতরাং এই নামটির এখনকার গ্রহণযোগ্য ব্যাখ্যা হচ্ছে "শান্তির শহর" অথবা  "প্রশান্তির নিবাস"।
শেষোক্ত -ayim হিব্রুতে দ্বিবচনাত্মক নির্দেশ করে, এভাবে শহরটি যে দুটি পাহাড়ের উপর অবস্থিত, সেই নাম উল্লেখ করে এই প্রস্তাবটি উত্থাপন করে। যাইহোক, শেষোক্ত শব্দটির উচ্চারণ "-ayim" একটি অধুনা শব্দ হিসেবে বিকশিত হয়, যা সত্তরোর্ধ সময়ে বিকাশ লাভ করেনি। এমনকি, হিব্রু বাইবেলের অকথিত মাসোরেটিক পাঠ্যে ইয়োড যা -ayim এর শেষের (যাতে এটি লিখিত হবে, পরবর্তী বাইবেলের হিব্রুর হিসেবে, বরং ) এর জন্য প্রয়োজন হবে তা প্রায় সবসময় অনুপস্থিত। এটি অনেক পরবর্তী উচ্চারণ, যা স্বরবর্ণের চিহ্ন এ এবং আই কে একত্রিত করে ল্যামড ও মেম শব্দদ্বয়ের মধ্যবর্তী থাকে, যা এই পাঠের জন্য ভিত্তি প্রদান করে।
গ্রিক ভাষায়, শহরটিকে Ierousalēm (Ἰερουσαλήμ) বা হিয়েরোসলিমা (Ἱεροσόλυμα) নামে ডাকা হয়। হিয়েরাস (ἱερός, "পবিত্র") শব্দটির সাথে সংযুক্তির মাধ্যমে অন্য একটি পুনঃব্যুৎপত্তিগত শব্দ গঠিত হয়। অনুরূপভাবে পুরাতন নর্স রূপ Jorsala দ্বিতীয় উপাদান হিসাবে -sala একটি পুনরায় ব্যাখ্যাকৃত শব্দকে নির্দেশ করে, যা প্রাচীন নর্স নামতত্ত্বে প্রচলিত একটি হল বা মন্দিরকে চিহ্নিত করে।
সালেম
সালেম নামটি যে জেরুসালেমকে বোঝায় তার প্রমাণ পাওয়া যায় গীতসহিংসা ৭৬:২-এ, সেখানে "সালেম" ব্যবহৃত হয়েছে "সিয়োন" এর সমান্তরাল হিসেবে, জেরুসালেমের দুর্গ নামে। একই সনাক্তকরণ জোসেফাস এবং বাইবেল এর আরামীয় অনুবাদ কর্তৃকও প্রণীত হয়েছে।
সালেম শব্দটি গোধূলি, সূর্যাস্ত, এবং দিনের সমাপ্তিকালীন কনানীয় দেবতা, এছাড়াও এটি সালিম হিসেবে উচ্চারিত হতো। অনেক পণ্ডিত ব্যক্তি বিশ্বাস করেন যে তার নাম জেরুজালেমের নামে সংরক্ষণ করা হয়েছে। কিছু পণ্ডিতদের দ্বারা এটিও মনে করেন যে জেরুজালেমের নাম Uru + Shalem থেকে এসেছে, যার অর্থ সালেমের ভিত্তি বা সালেম কর্তৃক প্রতিষ্ঠিত বা সালেমের শহর, এবং এল ইলিয়নের আগে স্থানটির নগর দেবতা ছিল সালেম।
সিয়োন
মাউন্ট সিয়োন ( Har Tsiyyon) মূলত পর্বতটির নাম ছিল যেখানে জেবুসাইট দুর্গটি দাড়িয়ে আছে, কিন্তু নামটি পরে দুর্গটির উত্তরে শুধু টেম্পল মাউন্টে প্রয়োগ করা হয়েছিল (যা মাউন্ট মরিয়া নামেও পরিচিত, মূলত "সিয়োন কন্যা" (অর্থাৎ, সিয়োন পাহাড়ের একটি প্রসারক হিসাবে যথোপযুক্ত) হিসাবেও উল্লেখ করা হয়েছে)।
অনেক পরেও (দ্বিতীয় মন্দির যুগের), নামটি শুধু একটি প্রাচীরের দক্ষিণ-পশ্চিমে অবস্থিত একটি পাহাড়ে প্রয়োগ করা হয়েছিল। পরবর্তী এই পর্বতটি এখনও সিয়োন মাউন্ট হিসাবে পরিচিত। ব্যাবিলনীয় নির্বাসন-এর দৃষ্টিকোণ থেকে, সিয়োন সমগ্র জেরুসালেম শহরটির সমার্থক হিসাবে ব্যবহার করা হয়েছে।
মধ্য পারসীক
"শাহনামা" অনুযায়ী, প্রাচীন ইরানীয়রা জেরুসালেমের নামের ক্ষেত্রে ব্যবহার করতো "Kang Diz Huxt" کَـنْـگ دِژ هُـوْخْـت বা "Diz Kang Huxt" دِژ کَـنْـگ هُـوْخْـت। "Kang Diz Huxt" অর্থ "পবিত্র প্রাসাদ" এবং "জাহাক" এবং "ফেরেইদুনের" রাজ্যের রাজধানীও ছিল। নামটির আরেকটি বিকল্প হচ্ছে Kang-e Dožhuxt (Dožhuxt-Kang), যা শাহনামাতে প্রমাণিত হয়। এর অর্থ "[ঐ] অভিশপ্ত কাং"।
গ্রেকো-রোমান
দ্বিতীয় মন্দিরটি ধ্বংস হওয়ার পর দ্বিতীয় শতাব্দীতে আলেয়া ক্যাপিটোলিনা রোমান নামটি জেরুসালেমকে দেওয়া হয়েছিল। নাম হ্যাড্রিয়ানের পরিবারকে বোঝায়, জিনস আইলিয়া, এবং পর্বতীয় জুপিটারের মন্দিরে, মন্দিরের অবশিষ্টাংশ নির্মিত হয়েছিল। রোমান যুগের পরে, শহরটিকে বর্তমানে জেরুসালেমের পুরানো শহর নামে পরিচিত এলাকাটিতে প্রসারিত করা হয়েছিল। এই সময়ের মধ্যে জনসংখ্যা বৃদ্ধি পেয়েছিল, যা লক্ষাধিক পৌঁছে যায়, ১৯৬০-এর দশকে শুধুমাত্র আধুনিক শহরগুলিতে বসবাসকারী মানুষের সংখ্যার মতো হয়ে পড়ে।
এই নাম থেকে উদ্ভূত আরবী إِيْـلْـيَـاء ʼĪlyāʼ, তিবেরিয় হিব্রু  ʼÊliyyāh Qappîṭôlînāh,  স্ট্যান্ডার্ড হিব্রু  Eliyya Qappitolina।
মধ্যযুগের প্রথম দিকে, ʼĪlyāʼ হিসেবে রোমান নামটি আরবী ভাষায় ধার্য করা হয়েছিল, এবং কিছু হাদিসে প্রদর্শিত হয়েছিল। (বুখারী ১:৬, ৪:১৯১; মুয়াত্তা ২০:২৬), বাইত উল-মাকদীস এর মতো।
ইসলামিক
৬৩৮ খ্রিষ্টাব্দে জেরুসালেম ফিলিস্তিনের মুসলিম বিজয় লাভে ব্যর্থ হয়। এখনকার পুরনো শহর হিসাবে পরিচিত শহরটি মধ্যযুগীয় শহরের অনুরুপ। মুসলিম বিজয়ের সময় প্রায় ২,০০০,০০০ জনসংখ্যা ছিল, কিন্তু দশম শতাব্দী থেকে এটি অস্বীকার করে, ১১ শতকে খৃস্টানদের জয়লাভের সময় অর্ধেকেরও কম এবং খোয়ারিজমি তুর্কিদের দ্বারা পুনরায় বিজয় লাভ হয়েছিল, আরও প্রায় ২,০০০ লোককে মারা হয়েছিল (উনিশ শতকে অটোমান শাসনের অধীনে প্রায় ৮,০০০ লোক সামান্যভাবে পুনরুদ্ধার করে)।
জেরুসালেমের আধুনিক আরবী নাম হচ্ছে اَلْـقُـدْس al-Quds ("পরমেশ্বর"), এবং এটির প্রথম লিখিত ব্যবহারটি ৯ম শতাব্দীর সিইতে খুঁজে পাওয়া যায়, শহরটি মুসলিমরা বিজয় করার দুইশত বছর পরে। আল-কুদ্‌স নামটি ব্যবহার করার আগে, জেরুসালেমের জন্য ব্যবহৃত নামগুলো ছিল إِيْـلْـيَـاء Iliya (ল্যাটিন নাম Aelia থেকে) এবং بَـيْـت الْـمَـقْـدِس (Bayt al-Maqdis) অথবা بَـيْـت الْـمُـقَـدَّس (Bayt al-Muqaddas), যেখান থেকে আল-কুদ্‌স নামটি উদ্ভূত হয়। بـيـت الـمـقـدس নামটি  মন্দিরের হিব্রু নাম থেকে উৎপন্ন, בית המקדש Beit Ha-Miqdash, উভয়ের আক্ষরিক অর্থ "পবিত্র গৃহ''।
আল কুদস হচ্ছে জেরুসালেমের ক্ষেত্রে সবচেয়ে সাধারণ আরবী নাম এবং ইসলাম দ্বারা প্রভাবিত হয়ে অনেক সংস্কৃতিতে ব্যবহৃত হয়। কুদস শব্দটি সেমেটিক মূল Q-D-S থেকে এসেছে, যার অর্থ "পবিত্র"। বিকল্প al-Quds aš-Šarīf ও ব্যবহৃত হয়েছে, বিশেষ করে অটোমানদের দ্বারা, যারা ফার্সি প্রভাবিত Kuds-i Şerîf নামটিও ব্যবহার করতো।* আরবী اَلْـقُـدْس al-Quds "The Holy", اَلْـقُـدْس الـشَّـرِيْـف al-Quds aš-Šhareef "The Holy Sanctuary"
পূর্বের থেকে বিকল্প বাইত আল-মাকদিস বা বাইত আল-মুকদ্দিস জেরুজালেমের ক্ষেত্রে সাধারণভাবে ব্যবহৃত আরবী নাম। এটি থেকে ভিত্তি নিশবাস (নামে ব্যক্তি উৎপত্তির উপর ভিত্তি করে নাম) গঠিত হয় - অত:পর বিখ্যাত মধ্যযুগীয় ভূগোলবিদ উভয় al-Maqdisi এবং al-Muqaddasi (৯৪৬-এ উদ্ভূত) সম্ভোধন করেন। এই নামটি হাদীস (সহীহ মুসলিম ২৩৪, ২৫১)-এ ব্যবহৃত হয়েছে। নামটি জেরুসালেমে ইহুদি মন্দিরের জন্য হিব্রু নাম প্রসঙ্গে উল্লেখ করা হয়, "Beit Hamikdash" (בית המקדש)।
اَلْـبَـلَاط al-Balāṭ হচ্ছে আরবীতে জেরুসালেমের জন্য একটি বিরল কাব্যিক নাম, যা ল্যাটিন palatium "palace" থেকে নেওয়া হয়েছে। ল্যাটিন থেকে নেওয়া আরেকটি নাম হল إِيْـلْـيَـاء ʼĪlyāʼ, জেরুসালেমের আরেকটি বিরল নাম যা মধ্যযুগের প্রথম দিকে ব্যবহৃত হতো, যেমন কিছু হাদীস (বুখারী ১:৬, ৪:১৯১; মুয়াত্তা ২০:২৬)।
এমিলি শেঙ্কল
এমিলি শেঙ্কল (২৬ ডিসেম্বর ১৯১০ – মার্চ ১৯৯৬) সুভাষচন্দ্র বসুর পত্নী কিংবা সাথী, ছিলেন।
মেরি ইয়ং চেনি গ্রিলি
মেরি ইয়ং চেনি গ্রিলি (১৮১১ বা ১৮১৪ - ১৮৭২) আমেরিকান সংবাদপত্রের সম্পাদক হোরাস গ্রিলির স্ত্রী ছিলেন। তার প্রাথমিক জীবন সম্পর্কে খুব কমই জানা যায়। তিনি সংক্ষিপ্তভাবে একজন স্কুলশিক্ষক এবং পরবর্তীতে একটি মধ্যবর্তী মুহুর্ত এবং আধ্যাত্মবাদী ছিলেন । তিনি তার জীবনের বেশিরভাগ সময় মানসিকভাবে অস্থির ছিলেন বলে জানা গেছে। কিছু উৎস ১৮১১বা ১৮১৪ উল্লেখ করে তার জন্মের তারিখ অনিশ্চিত বলেছে।
ব্যক্তিগত জীবন
মেরি গ্রিলি ও হোরাস ৫ জুলাই ১৮৩৬ সালে উত্তর ক্যারোলিনার ওয়ারেনটনে বিয়ে করেছিলেন।  তাদের বিবাহের প্রথম দিকে তিনি তার প্রথম বেসরকারী সংবাদপত্রের তহবিলের জন্য তাকে ৫০ হাজাার ডলার ব্যবহার করেছিলেন। তখনকার সময়ে বিয়ের খরচ হিসেবে এটি খুবই সাশ্রয়ী যা তাদের সংবাদপত্রের কল্যাণে করেছিলেন।
বিবাহটি সুখী ছিল না এবং স্বামীর সাথে তার নির্যাতেনের সম্পর্কটি তার জীবনকে সুখময় করেনি।  বাড়ির দৌড়াদৌড়ি করার বিষয়ে তার খুব কমই বলা হয়েছিল, এবং তার স্ত্রী এবং তাদের বাড়িঘর এড়িয়ে চলেন। তবে, তিনি তাকে প্রায় নিয়মিত গর্ভবতী রেখেছিলেন, তবে বাচ্চাদের কোনও দায় নেননি হোরাস গ্রিলি। তাদের সাত সন্তানের মধ্যে পাঁচটি বেশ অল্প বয়সেই মারা গিয়েছিল, তাদের মধ্যে কেউ কেউ অবহেলায় মারা গিয়েছে বলে অভিযোগ করা হয়।
গ্রিলি গ্রাহাম ডায়েটের একজন উকিল এবং আধ্যাত্মিকবাদী ছিলেন । তার আচরণ থেকে বোঝা যায় যে তার গুরুতর অবসাদজনতি ব্যাধি এবং অত্যধিখ-অমোঘ ব্যাধিতে আক্রান্ত ছিলেন। তিনি বিশ্বাস করেছিলেন তার পুত্র আর্থার ইয়ং গ্রিলি, "পিকি" নামে পরিচিত, আত্মিক মাধ্যম ছিলেন । তিনি তাকে দুনিয়া এবং অন্যান্য বাচ্চাদের কাছ থেকে বিচ্ছিন্ন রেখেছিলেন এবং ক্রমাগত দাবি করেছিলেন যে তিনি পরকালীন জীবন থেকে যোগাযোগ রক্ষা করছেণ। ছেলেটিও বড় হওয়ার সাথে সাথে সে মায়ের প্রতি তীব্র ক্ষোভ প্রকাশ করতে শুরু করে।  কলেরা থেকে পাঁচ বছর বয়সে তার মৃত্যুর পরে, তিনি ১১ বছর বয়সী কেট ফক্সকে তার বাড়িতে থাকতে এবং তার সাথে যোগাযোগ করার জন্য ভাড়া করেছিলেন। মিসেস ফক্স পরে লিখেছেন যে তিনিও মিসেস গ্রিলিকে তীব্রভাবে অপছন্দ করেছেন।
মৃত্যু
তিনি তার জীবনের শেষ ২০ বছর ধরে " যক্ষ্মা রোঘে " ভুগছিলেন এবং এটি থেকে ৩০ অক্টোবর ১৮৭২ সালা মারা গিয়েছিলেন। তার স্বামী, যিনি মার্কিন যুক্তরাষ্ট্রের রাষ্ট্রপতির হয়ে প্রার্থী ছিলেন, তার দিন পরেই মেরি গ্রিলি মারা যান।
মেরিডিয়ান, মিসিসিপি
মেরিডিয়ান হল ২০১০ সালের আদমশুমারিতে ৪১,১৪৮ জন জনসংখ্যার সঙ্গে মার্কিন যুক্তরাষ্ট্রের মিসিসিপি রাজ্যের সপ্তম বৃহত্তম শহর, এবং ২০১৮ সালে আনুমানিক জনসংখ্যা ৩৬,৩৪৭ জন। এটি লডারডেল কাউন্টির কাউন্টি আসন এবং মিসিসিপির মেরিডিয়ান মাইক্রোপলিটান পরিসংখ্যান অঞ্চলের প্রধান শহর। প্রধান মহাসড়ক বরাবর, শহরটি মিসিসিপির জ্যাকসন থেকে ৯৩ মাইল (১৫০ কিমি) পূর্বে; আলাবামার বার্মিংহামের ১৫৪ মাইল (২৪৮ কিমি) দক্ষিণ-পশ্চিমে; লুইসিয়ানার নিউ অর্লিন্সের ২০২ মাইল (৩২৫ কিমি) উত্তর-পূর্বে; এবং টেনেসির মেমফিসের ২৩১ মাইল (৩৭২ কিমি) দক্ষিণ-পূর্বে অবস্থিত।
মোবাইল অ্যান্ড ওহাইও রেলরোড ও মিসিসিপির দক্ষিণ রেলওয়ের সংযোগস্থলে ১৮৬০ সালে প্রতিষ্ঠিত মেরিডিয়ান শহরটি রেলওয়ে ও তাদের উপর পরিবহন করা পণ্যসমূহের উপর ভিত্তি করে একটি অর্থনীতি তৈরি করেছিল এবং এটি একটি কৌশলগত বাণিজ্য কেন্দ্রে পরিণত হয়েছিল। আমেরিকান গৃহযুদ্ধের সময়, জেনারেল উইলিয়াম টেকুমসেহ শেরম্যান মেরিডিয়ান যুদ্ধে (ফেব্রুয়ারি, ১৮৬৪) শহরের বেশিরভাগ অংশ পুড়িয়ে দিয়েছিলেন। যুদ্ধের পরে পুনর্নির্মিত, শহরটি একটি "স্বর্ণযুগে" প্রবেশ করে। এটি ১৮৯০ সাল থেকে ১৯৩০ সালের মধ্যে মিসিসিপির বৃহত্তম শহর ও দক্ষিণে উত্পাদনের জন্য একটি নেতৃস্থানীয় কেন্দ্র হয়ে ওঠে, যেখানে প্রতিদিন ৪৪ টি ট্রেন আসে ও ছেড়ে যায়। ইউনিয়ন স্টেশন, ১৯০৬ সালে নির্মিত, বর্তমানে একটি মাল্টি-মডেল কেন্দ্র, যেখানে প্রতি বছর গড়ে ২,৪২,৩৬০ জন যাত্রী নিয়ে অ্যামট্র্যাক ও গ্রেহাউন্ড বাসের ব্যবস্থা রয়েছে। যদিও রেলরোড শিল্পের পতনের সঙ্গে অর্থনীতির গতি মন্থর হয়েছে, শহরটি বৈচিত্র্যময় হয়েছে, স্বাস্থ্যসেবা, সামরিক ও উৎপাদন শিল্প ২০১০ সালে সবচেয়ে বেশি লোক নিয়োগ করেছে। ২০০৮ সালের আদমশুমারি অনুমান অনুসারে শহরের সীমার মধ্যের জনসংখ্যা হল ৩৮,২৩২ জন, তবে ৪৫ মাইল (৭২ কিমি) ব্যাসার্ধের মধ্যের জনসংখ্যা ২,৩২,৯০০ জন ও ৬৫ মাইল (১০৫ কিমি) ব্যাসার্ধের মধ্যের জনসংখ্যা ৫,২৬,৫০০ জন, যার মধ্যে যথাক্রমে ১,০৪,৬০০ জন ও ২,৩৪,২০০ জন শহরের অর্থনীতিকে প্রতিপালনকারী শ্রমশক্তির মধ্যে অন্তর্ভুক্ত রয়েছে।
এলাকাটি দুটি সামরিক সুবিধা, নেভাল এয়ার স্টেশন মেরিডিয়ান ও কী ফিল্ড দ্বারা পরিবেশিত হয়, যা ৪,০০ জনেরও বেশি লোকের কর্মসংস্থান করে। এনএএস মেরিডিয়ান হল আঞ্চলিক কাউন্টার-ড্রাগ ট্রেনিং একাডেমি (আরসিটিএ) ও রাজ্যের প্রথম স্থানীয় হোমল্যান্ড সিকিউরিটি বিভাগের আবাস্থল। ট্রেনিং এয়ার উইং ওয়ানে (স্ট্রাইক ফ্লাইট ট্রেনিং) শিক্ষার্থীরা টি-৪৫সি গোশক ট্রেনিং জেটে প্রশিক্ষণ গ্রহণ করে। কী ফিল্ডের নামকরণ করা হয়েছে ফ্রেড ও আল কী ভাইদের নামে, যারা ১৯৩৫ সালে বিশ্ব ধৈর্যের উড়ানের রেকর্ড স্থাপন করেছিলেন। ক্ষেত্রটি এখন এয়ার ন্যাশনাল গার্ডের ১৮৬তম এয়ার রিফুয়েলিং উইং এবং আর্মি ন্যাশনাল গার্ডের ১৮৫তম এভিয়েশন ব্রিগেডের জন্য একটি সমর্থন সুবিধার আবাসস্থল। রাশ ফাউন্ডেশন হাসপাতাল হল এই অঞ্চলের বৃহত্তম অ-সামরিক নিয়োগকারী, যেটি ২,৬১০ জন লোক নিয়োগ করে। শহরের বহু শিল্প প্রতিষ্ঠান ও ঐতিহাসিক ভবনসমূহের মধ্যে রিলে সেন্টার, মেরিডিয়ান মিউজিয়াম অব আর্ট, মেরিডিয়ান লিটল থিয়েটার ও মেরিডিয়ান সিম্ফনি অর্কেস্ট্রা রয়েছে। মেরিডিয়ানে একটি শ্বেতাঙ্গদের জন্য ও অন্য একটি আফ্রিকান আমেরিকানদের জন্য মোট দুটি কার্নেগি লাইব্রেরি ছিল। বিচ্ছিন্নতার যুগে দক্ষিণ মার্কিন যুক্তরাষ্ট্রে কৃষ্ণাঙ্গদের জন্য নির্মিত কার্নেগি লাইব্রেরির একটি ‘কার্নেগি ব্রাঞ্চ লাইব্রেরি’ বর্তমানে ভেঙে ফেলা হয়েছে।
মিসিসিপি আর্টস অ্যান্ড এন্টারটেইনমেন্ট এক্সপেরিয়েন্স (ম্যাক্স) মেরিডিয়ান শহরের কেন্দ্রস্থলে অবস্থিত। "ফাদার অব কান্ট্রি মিউজিক" জিমি রজার্স মেরিডিয়ানে জন্মগ্রহণ করেছিলেন। হাইল্যান্ড পার্কে একটি যাদুঘর রয়েছে, যা তার জীবন ও কর্মজীবনের স্মৃতিচিহ্ন প্রদর্শন করে, সেইসাথে বাষ্প-ইঞ্জিন যুগের রেলপথের সরঞ্জামগুলি প্রদর্শন করে। উদ্যানটি একটি জাতীয় ঐতিহাসিক ল্যান্ডমার্ক হাইল্যান্ড পার্ক ডেন্টজেল ক্যারোসেলের আবাস্থল। এটি বিশ্বের একমাত্র বিদ্যমানতা দুই-সারি বিশিষ্ট স্থির ডেন্টজেল মেনাজারি।
অন্যান্য উল্লেখযোগ্য স্থানীয়দের মধ্যে ১৯৮৬ সালের মিস আমেরিকা সুসান আকিন; ১৯৬৪ সালে নিহত তিন নাগরিক অধিকার কর্মীদের একজন জেমস চ্যানি; গায়ক পল ডেভিস ও মেরিডিয়ানে সদর দপ্তর বিশিষ্ট পিভি ইলেকট্রনিক্সের প্রতিষ্ঠাতা হার্টলে পিভি রয়েছে। ফেডারেল কোর্টহাউসটি ১৯৬৬-১৯৬৭ সালে চ্যানি ও অন্য দুই কর্মী হত্যার সন্দেহভাজনদের বিচারের স্থান ছিল। প্রথমবারের মতো, একটি সর্ব-শ্বেতাঙ্গ জুরি নাগরিক অধিকারকারী হত্যার জন্য একজন শ্বেতাঙ্গ কর্মকর্তাকে দোষী সাব্যস্ত করে।
ইতিহাস
অতীতে চোক্টো স্থানীয় আমেরিকান অধ্যুষিত, বর্তমানে মেরিডিয়ান নামক এলাকাটি ইন্ডিয়ান অপসারণের সময় ১৮৩০ সালের নৃত্য ডানচিং র‍্যাবিট ক্রিক চুক্তির শর্তাবলীর অধীনে মার্কিন যুক্তরাষ্ট্রের অধীনস্থ হয় হয়েছিল। চুক্তিটি অনুমোদনের পর, ইউরোপীয়-আমেরিকান বসতি স্থাপনকারীরা এই এলাকায় আসতে শুরু করে।
মেরিডিয়ানের প্রথম বসতি স্থাপনকারী রিচার্ড ম্যাকলেমোর প্রায় ২,০০০ একরের (৮১০ হেক্টর) একটি যুক্তরাষ্ট্রীয় জমি অনুদান পাওয়ার পর, এই অঞ্চলে আরও বসতি স্থাপনকারীদের আকৃষ্ট করতে এবং এলাকার উন্নয়নের জন্য নতুনদের বিনামূল্যে জমি প্রদান শুরু করেন। ম্যাকলেমোরের বেশিরভাগ জমি ১৮৫৩ সালে অ্যালাবামার একজন আইনজীবী লুইস এ. র‍্যাগসডেল ক্রয় করেছিলেন। কেম্পার কাউন্টির একজন বণিক জন টি. বল অবশিষ্ট ৮০ একর (০.৩২ বর্গকিমি) ক্রয় করেছিলেন। বর্তমান সময়ে শহরের প্রতিষ্ঠাতা হিসেবে পরিচিত র‍্যাগসডেল ও বল, তাদের নিজ নিজ ভূমি বিভাগে নতুন উন্নয়নের জন্য লট তৈরি করা শুরু করেন।
অর্থনীতি
লডাডেল কাউন্টি ও মেরিয়ন শহরের সঙ্গে, মেরিডিয়ান শহরটি পূর্ব মিসিসিপি বিজনেস ডেভেলপমেন্ট কর্পোরেশন দ্বারা পরিবেশিত হয়, যা ১৯৯৬ সালে এলাকার ব্যবসায়ী নেতাদের একটি গোষ্ঠী দ্বারা গঠিত হয়েছিল। যদিও ২০১০ সালের এপ্রিল মাস পর্যন্ত, শহরের বেসামরিক শ্রমশক্তিতে মাত্র ১৫,৪২০ জন ছিল, সেখানে ৪৫ মাইল (৭২ কিমি) ব্যাসার্ধের মধ্যের জনসংখ্যা ২,৩২,৯০০ জন ও ৬৫ মাইল (১০৫ কিমি) ব্যাসার্ধের মধ্যের জনসংখ্যা ৫,২৬,৫০০ জন, যার মধ্যে যথাক্রমে ১,০৪,৬০০ জন ও ২,৩৪,২০০ জন শ্রমশক্তির মধ্যে অন্তর্ভুক্ত রয়েছে। এইভাবে শহরটি কর্মসংস্থান, খুচরা-ব্যবসা, স্বাস্থ্যসেবা ও সংস্কৃতি কার্যক্রমের একটি কেন্দ্র হিসাবে কাজ করে। লডাডেল কাউন্টির কর্মীদের আশি শতাংশ কাউন্টিতে বাস করে, যখন ৯০% ৪৫ মাইলের মধ্যে বাস করে।
লডাডেল কাউন্টিতে ২০২০ সালের এপ্রিল মাসে স্বাস্থ্যসেবা ক্ষেত্রে ৫,১০১ জন লোক নিযুক্ত ছিল। রাশ হেলথ সিস্টেমস হল এই অঞ্চলের বৃহত্তম স্বাস্থ্যসেবা সংস্থা, যা ২,৪৬৫ জন লোক নিয়োগ করে, তারপরের স্থানসমূহে ১,৩৪৩ জন লোক নিয়োগের মাধ্যমে অ্যান্ডারসন রিজিওনাল হেলথ সিস্টেম ও ৯৪৩ জন লোক নিয়োগের মাধ্যমে ইস্ট মিসিসিপি স্টেট হাসপাতাল রয়েছে। মেরিডিয়ানে দুটি হাসপাতাল রয়েছে, পাশাপাশি স্বাস্থ্যসেবা-সম্পর্কিত অন্যান্য অনেক সুবিধা রয়েছে। অ্যান্ডারসন আঞ্চলিক চিকিৎসা কেন্দ্র কার্ডিওভাসকুলার সার্জারি, দ্বিতীয় স্তরের নবজাতকের একটি নিবিড় পরিচর্যা ইউনিট এবং একটি স্বাস্থ্য ও ফিটনেস কেন্দ্র প্রদান করে। রিলে হাসপাতাল ২০১০ সালের ডিসেম্বর মাসে “অ্যান্ডারসন”কে ক্রয় করেছিল এবং এর কর্মচারীদের এবং স্ট্রোক চিকিত্সা কেন্দ্র ও পুনর্বাসন পরিষেবাসমূহকে অধিগ্রহণ করেছিলেন। রাশ ফাউন্ডেশন হাসপাতাল এবং সম্পর্কিত রাশ হেলথ সিস্টেম মেরিডিয়ানের একটি বিশেষ হাসপাতাল পরিচালনা করে, যা অস্থায়ী রোগীদের জন্য দীর্ঘমেয়াদী যত্ন প্রদান করে, যাদের হাসপাতাল স্থাপনে আরও পুনরুদ্ধারের সময় প্রয়োজন। মেরিডিয়ানের অন্যান্য স্বাস্থ্যসেবা সুবিধার মধ্যে রয়েছে অ্যালায়েন্স হেলথ সেন্টার ও ইস্ট মিসিসিপি স্টেট হাসপাতাল, যার পরবর্তীটি ১৮৮২ সাল থেকে চালু রয়েছে।
পৌষমেলা
পৌষমেলা হল ভারতের পশ্চিমবঙ্গ রাজ্যের বীরভূম জেলার শান্তিনিকেতনে অনুষ্ঠিত একটি বার্ষিক মেলা ও উৎসব। প্রতি বছর ৭ পৌষ এই মেলা শুরু হয় এবং চলে তিন দিন ধরে। তবে দোকানিরা সারা পৌষ মাস ধরেই মেলাপ্রাঙ্গনে দোকান দিতে পারেন। এই মেলার অন্যতম প্রধান বৈশিষ্ট্য হল বাংলা লোকসংগীতের (বিশেষত বাউল গান) অনুষ্ঠান।
প্রেক্ষাপট
১৮৪৩ সালের ২১ ডিসেম্বর (১২৫০ বঙ্গাব্দের ৭ পৌষ) দেবেন্দ্রনাথ ঠাকুর কুড়ি জন অনুগামীকে নিয়ে রামচন্দ্র বিদ্যাবাগীশের থেকে ব্রাহ্মধর্ম গ্রহণ করেন। এটিই শান্তিনিকেতনের পৌষ উৎসবের মূল ভিত্তি।
উদ্বোধন
পৌষ উৎসব শুরু হয় ৭ পৌষ (২৩ ডিসেম্বরের কাছাকাছি কোনো তারিখ) তারিখে। ভোরবেলায় সানাই বাদনের আয়োজন করা হয়। বৈতালিক দল গান গাইতে গাইতে আশ্রম পরিক্রমা করে। এরপর ছাতিমতলায় উপাসনার আয়োজন করা হয়। এরপর উপস্থিত সবাই গান গাইতে গাইতে উত্তরায়নে উপস্থিত হন। ছাতিমতলার উপাসনার আগে কোনো বৈকালিক হয়না
অন্যান্য দিন
পৌষমেলায় বাংলা লোকসংগীত (বিশেষত বাউল গানের) আয়োজন করা হয়। লোকসংগীতের সঙ্গে লোকনৃত্য ও লোকক্রীড়ার অনুষ্ঠান হয়। এই মেলায় পশ্চিমবঙ্গের সকল অঞ্চলের সাংস্কৃতিক নিদর্শনের প্রদর্শনী হয়। শান্তিনিকেতনের ছাত্রছাত্রীরা নাচ, গান ও নাটকের আয়োজন করেন। প্রত্যেক দিনই ভিন্ন ভিন্ন ধরনের অনুষ্ঠান আয়োজিত হয়। মেলার শেষ দিনটি শান্তিনিকেতনের ব্যক্তিত্বদের প্রতি উৎসর্গিত।